Əhali ünvanlı sosial yardım almağa axın etdi - 10 GÜNƏ 38 MİN NƏFƏR - FED.az
Azərbaycanda ünvanlı sosial yardım üçün müraciət edən və bu yardım alanların siyahısına düşən ailələri sayı kəskin artıb. Bu barədə FED.az-a Əmək və Əhalinin Sosial Müdafiəsi Nazirliyindən bildirilib.
Nazirlikdən verilən məlumata görə, İlham Əliyevin tapşırığına uyğun olaraq ünvanlı dövlət sosial yardımının əhatə dairəsinin genişləndirilməsi, təyinatın sadələşdirilməsi və aztəminatlı ailələrə əlçatanlığının artırılması üçün işlər nəticəsində ünvanlı yardıma dühən ailələrin sayında kəskin artım baş verib.
Xatırladaq ki, ünvanlı yardım o ailələrə verilir ki, ailədə adambaşına gəlir 160 manatdan az olsun. Ünvanlı yardımın məbləği elə hesablanır ki, adambaşına gəlir 160 manata çatsın.